**PROMETNA ŠOLA MARIBOR**

PROGRAM TEHNIK VAROVANJA

SEMINARSKA NALOGA PRI PREDMETU VPO

**NASILJE V ŠOLAH**

**Sveta Trojica, maj 2010**

KAZALO

[2 ČLANKI IN POVZETKI: 3](#_Toc262150893)

[2.1 Pretepel dijaka nato pa še ravnatelja 3](#_Toc262150894)

[2.1.1 Povzetek: 3](#_Toc262150895)

[2.2 Lačna dijaka pretepla organizatorja prehrane 4](#_Toc262150896)

[2.2.1 Povzetek: 4](#_Toc262150897)

[2.3 Učiteljica brutalno pretepla dečka 5](#_Toc262150898)

[2.3.1 Povzetek: 5](#_Toc262150899)

[2.4 Dijak pretepel profesorico, sošolci incident samo posneli 6](#_Toc262150900)

[2.4.1 Povzetek: 6](#_Toc262150901)

[2.5 Učitelj pretepel učenca z utežjo 7](#_Toc262150902)

[2.5.1 Povzetek: 7](#_Toc262150903)

[2.6 Dijak pretepel učiteljico 8](#_Toc262150904)

[2.6.1 Povzetek: 8](#_Toc262150905)

[3 VIRI: 9](#_Toc262150906)

# ČLANKI IN POVZETKI:

## Pretepel dijaka nato pa še ravnatelja

Ljubljana – Policisti so v četrtek odvzeli prostost 17-letnemu dijaku iz Ljubljane, ki obiskuje srednjo šolo na Litostrojski cesti v Ljubljani. Potem ko se je Ljubljančan v šoli sprl ter tudi fizično napadel 17-letnega dijaka iz okolice Grosupljega, se je fant v besu znesel še nad ravnateljem, tako da so ga morali zaradi poškodb odpeljati v bolnišnico.

Okrog pol enih popoldne je bilo, ko sta se dijaka sprla na šolskem hodniku. Ljubljančan je učenca iz okolice Grosupljega zgrabil za vrat in ga začel daviti, kar je opazil eden od učiteljev in ju ločil ter napotil vsakega v svojo učilnico. Nekaj minut pozneje je Ljubljančan zakoračil v učilnico, kjer je bil Grosupeljčan, in proti njemu vrgel stol. Napadeni ga je prestregel z rokami, tako da ga ni poškodoval.

Ker se strasti nikakor niso hotele umiriti, so oba povabili na pogovor v pisarno s šolsko svetovalko in pomočnico ravnatelja. Med pogovorom se je Ljubljančan razburil in zagrozil pomočnici ravnatelja. Ko je, očitno še ves besen, zapustil pisarno, je na hodniku brcal v vrata. Učitelji in ravnatelj so se trudili, da bi ga pomirili, vendar je z rokami mahal proti njim in ravnatelja celo udaril, potem pa stekel iz šole. Minilo je nekaj minut, Ljubljančan se je vrnil ter ravnatelja, ki je stal pri vhodu, močno udaril v obraz, ga večkrat brcnil in pobegnil. Ravnatelja so zaradi poškodb z reševalnim vozilom odpeljali na urgenco v klinični center. Policisti so dijaka prijeli v okolici šole. Odvzeli so mu prostost in ga pridržali. S kazensko ovadbo ga bodo izročili preiskovalnemu sodniku.

### Povzetek:

17. letni dijak je iz besa pretepel drugega 17. letnega dijaka saj se je pred tem z njim sprl. Medtem ko ga je podivjani dijak davil in stiskal za vrat je to opazil eden izmed profesorjev ter ju ločil vsakega v svoj razred. Ker je dijak bil nestrpen in se ni hotel umiriti so ga povabili na pogovor z ravnateljem ter njegovo pomočnico. Zagrozil je pomočnici ravnatelja in nato zapustil pisarno. Na hodniku je zagledal ravnatelja ki ga je sprva le udaril nato pa ga je vrgel na tla ter zbrcal. Ravnatelja šole so morali peljati v bolnišnico, dijaka pa so pridržali na policiji.

## Lačna dijaka pretepla organizatorja prehrane

V sredo okoli 10. ure se je v restavraciji, kjer strežejo malico mariborskim dijakom, zgodil pretep. Kot je za *24ur.com* povedal ravnatelj Srednje trgovske šole Maribor Alojz Velički, sta bila v pretep udeležena dva njihova dijaka. Ta naj bi poskušala priti na malico, ko za njun razred ni določen termin. Kot je razložil, v jedilnici strežejo malico dijakom treh okoliških srednjih šol, zato imajo narejen razpored, kateri dijaki malicajo ob določeni uri.

V jedilnici za red skrbi organizator dijaške prehrane, s katerim sta dijaka prišla v medsebojni konflikt, ki je pripeljal do besednega dvoboja in pozneje do pretepa. Priče (drugi dijaki in vodstvo UNI-Gostinstva) so povedale, da sta dijaka organizatorja prehrane fizično napadla in nato zbežala. O dogodku so takoj obvestili policijo, vodstvo gostinstva, ki je ponudnik in izvajalec priprave dnevnih toplih obrokov za dijake, pa je svojega uslužbenca napotilo v UKC Maribor, kjer je poiskal zdravniško pomoč.

V šoli so identiteto pretepačev hitro ugotovili in o dogodku obvestili njune starše ter se dogovorili za nadaljnje ukrepanje. Dijaka se po pretepu namreč nista vrnila v šolo. Gre za dijaka 2. letnika, ki sta zaradi zdravstvenih težav šele pred kratkim začela obiskovati pouk. Kot so sporočili na šoli, pri pouku nista bila nasilna, so pa njuni vrstniki povedali, da imata številne izkušnje z različnimi oblikami nasilja zunaj šole.

Dogodek so potrdili tudi na PU Maribor. Kot je za *24ur.com* povedal tiskovni predstavnik Franc Virtič, sta v sredo okoli 10. ure na ulici Pri parku v Mariboru dva mlajša moška napadla 22-letnega organizatorja dijaške prehrane in ga lažje poškodovala. Dodal je, da več informacij še ni znanih, saj policisti okoliščine dogodka še preiskujejo.

### Povzetek:

Do pretepa naj bi prišlo, zaradi tega ker sta dijaka poskušala priti na malico, ko za njun razred ni določen termin. Saj v jedilnici strežejo malico dijakom treh okoliških srednjih šol, zato imajo narejen razpored, kateri dijaki malicajo od določeni uri. Dijaka sta z organizatorjem prehrane prišla v medsebojni konflikt, ki je pripeljal do medsebojnega prerekanja in pozneje do pretepa. Priče so povedale, da sta dijaka organizatorja najprej fizično napadla, in napo zbežala. Šola je sporočila, da pri pouku nista bila nasilna, so pa njuni vrstniki povedali, da imata veliko izkušenj z različnimi oblikami nasilja zunaj šole.

## Učiteljica brutalno pretepla dečka

Pred dvema tednoma je grozljivo izživljanje nad 13-letnim Isaiahom Reaginsom posnel njegov sošolec. Kljub temu, da se ji je učenec ves čas opravičeval, ga učiteljica ni nehala pretepati. Policija je učiteljico aretirala, posnetek pa bodo kot dokaz uporabili na sodišču.

Dečkovi starši so zaradi dogodka zelo vznemirjeni, saj naj bi Davisova dečka tako močno pretepla, da je bil poln modric. V soboto je učiteljica, ki so jo po incidentu odpustili, na novinarski konferenci dejala, da ji je žal, ker je dečka pretepla. 40-letna Davisova se je že v preteklosti izživljala nad učenci. Leta 2009 naj bi jim grozila z nožem, zaradi česar je pristala za rešetkami. Po izpustu iz zapora se je vrnila na delo v šolo.

### Povzetek:

Sošolec Isaiaha Reaginsoma je pred dvema tednoma posnel kako se je učiteljica fizično izživljala nad njim. Čeprav se ji je ves čas upravičeval, učiteljica ni nehala. Učiteljico so aretirali in posnetek bo uporabljen kot dokaz na sodišču. Učiteljica naj bi dečka tako močno pretepla da je bil poln modric. 40-letna učiteljica se bi naj že v preteklosti izživljala nad učenci. Leta 2009 naj bi jim grozila celo z nožem, zaradi tega je pristala v zaporu. Po izpustu v šolo se je vrnila na delo v šoli.

## Dijak pretepel profesorico, sošolci incident samo posneli

Banja Luka - Vodstvo Tehniške šole v Banja Luki je vceraj izkljucilo iz sole 15-letnega dijaka, ker je ta kar med poukom pretepel profesorico. Slednja mu je pred tern vpisala neopraviceno uro. Hrvaski mediji porocajo, da naj bi sosolci napad samo nemo opazovali in da nihce naj ne bi priskocil na pomoc profesorici. Nekateri so med pretepom celo izvlekli mobilne telefone iz svojih zepov in dogodek posneli.

Vodstvo sole je sicer kaznovalo tudi vse dijake, ki so incident posneli in posnetke celo razpecevali. Neverjetno je se, da so nekateri ucenci med pretepom celo zaprosili sosolce iz prvih klopi, naj se sklonijo, da bi incident bolje "ujeli" s svojim objektivom. Profesorica je sicer dozivela velik sok in se se vedno nahaja na bolniskem dopustu. Kot porocajo hrvaski mediji, je bil omenjeni 15-lemik znan po svojih ekscesih. Profesorici je celo zapretil, da jo bo ubil, ce ga bo prijavila.

### Povzetek:

V Banji Luki je vodstvo sole izkljucilo 15 letnega dijaka, ker je pretepel profesorico. Njegov razlog je bil: Neopravičena ura.

Ostali dijaki pa so med dogajanjem snemali s mobilnimi telefoni.

##  Učitelj pretepel učenca z utežjo

Nottingham - V britanskem Nottinghamu se je začelo sojenje učitelju, ki je julija z utežjo pretepel enega od učencev in mu povzročil hude poškodbe glave. V katoliški šoli v britanskem mestu Mansfield je 50-letni učitelj naravoslovja Peter Harvey 14-letnega učenca napadel s trikilogramsko utežjo, potem ko ga je neuspešno skušal pomiriti. Kot so povedali učenci, je Harvey z utežjo udrihal po dečkovi glavi, pri tem pa kričal "Umri, umri, umri!".

Ker so učenci motili pouk, mu je prekipelo Incident se je zgodil 8. julija 2009. Najprej je pouk začela motiti neka deklica. Harvey naj bi jo grobo povlekel, po navedbah nekaterih učencev pa naj bi jo tudi brcnil. Dekle je v solzah pobegnilo iz razreda, Harvey pa je učencem dejal, naj nadaljujejo s svojim delom. Potem je pouk začel motiti 14-letnik, ki se je začel z ravnilom v šali pretepati s sošolcem. Takrat je učitelju očitno prekipelo in je dečka hudo pretepel.

 Trdi, da ga ni namerno poškodoval. Kot je med sojenjem povedal tožilec, je ze decembra 2008 vodstvo šole Harveyja poslalo domov, potem ko je šolskemu svetovalcu dejal, da bo morda koga poškodoval. Na delo se je vrnil aprila 2009. Harvey je sicer ob začetku sojenja zanikal, da bi dečka namerno poškodoval.

### Povzetek:

V britanskem Nottinghamu se je začelo sojenje učitelju, ki je pretepel učenca in mu povzročil hude poškodbe. Napadel ga je s 3kg utežjo, ker ga ni mogel pomiriti, pri tem pa je kričal »Umri, umri, umri«. Incident se je zgodil 8. Julija 2009. Učitelj se je spravljal tudi na druge učence, ker je deklica začela motit pouk jo je grobo povlekel in tudi brcnil, nato je pouk začel motiti deček. Tedaj je učitelju prekipelo in je dečka hudo pretepel.

## Dijak pretepel učiteljico

Iz Srbije znova poročajo o incidentu. Dijak srednje šole je med poukom s pestmi obračunal z učteljico kemije. Incident se je zgodil na srednji tehniški šoli v Sremski Mitrovici. Dijak je od učlteljice zahteval vpogled v redovalnico, saj je želel pred iztekom šolskega leta popraviti negativno oceno. Učiteljica ga je opomnila, da so ocene že zaključene.

Fant je poskušal iz njenih rok iztrgati redovalnico, takrat pa ga je učteljica udarila. Najstnik ji ni ostal dolžan - kričal je in jo nekajkrat udaril. Spopad so prekinili sošolci. Najstnik naj bi že večkrat fizično obračunaval z učitelji, tokrat pa je sledila kazen. Fant je izključen iz šole, njegovi sošolci, ki so napad posneli s pomočjo mobilnih telefonov, pa so posnetek objavili na internetnih straneh.

### Povzetek:

Iz Srbije znova poročajo o incidentu. Dijak srednje šole je napadel profesorico kemije. Dijak je hotel vpogled v redovalnico saj je hotel popraviti negativno oceno. A ocene so že bile zaključene. Najstnik je že večkrat tako obračunaval z profesorji.

# VIRI:

<http://www.delo.si/clanek/15044>

<http://www.partis.si/clanek/6230>

<http://24ur.com/novice/crna-kronika/lacna-dijaka-pretepla-organizatorja-hrane.html>

<http://www.dnevnik.si/novice/kronika/321576>

<http://www.siol.net/svet/crna_kronika/2010/04/ucitelj_z_utezjo_pretepel_ucenca.aspx>

<http://24ur.com/novice/crna-kronika/video-dijak-pretepel-uciteljico.html>